CELEX: C2004/284/39
Language: hu
Date: 2004-11-20 00:00:00
Title: T-330/04. sz. ügy: Jörg-Michael Fetzer által az Európai Parlament ellen 2004. augusztus 9-én benyújtott kereset

20.11.2004   
            
            
               HU
            
            
               Az Európai Unió Hivatalos Lapja
            
            
               C 284/19
            
         Jörg-Michael Fetzer által az Európai Parlament ellen 2004. augusztus 9-én benyújtott kereset
   (T-330/04. sz. ügy)
   (2004/C 284/39)
   Az eljárás nyelve: német
   Jörg-Michael Fetzer, lakóhely: Tübingen (Németország), képviseli: Matthias Bauer ügyvéd, kézbesítési cím: Luxembourg, 2004. augusztus 9-én keresetet nyújtott be az Európai Közösségek Elsőfokú Bíróságához az Európai Parlament ellen.
   A felperes keresetében azt kéri, hogy az Elsőfokú Bíróság:
   
               —
            
            
               állapítsa meg, hogy az alperes a PE/96/A sz. tisztviselői versenyvizsga-eljárás során megsértette a felperes jogait,
            
         
               —
            
            
               tegye lehetővé a felperes részvételét egy olyan versenyvizsga-eljárás második fordulóján, amely megfelel a PE/96/A sz. eljárásnak,
            
         
               —
            
            
               másodlagosan, kötelezze az alperest megfelelő, legalább egyhavi nettó bér összegű kártérítés megfizetésére,
            
         Jogalapok és fontosabb érvek:
   A felperes 2002 júliusában jelentkezett az Európai Parlament PE/96/A sz. versenyvizsgájára. A kitöltendő űrlapon jelezte, hogy fogyatékos, mivel látási képessége a normálisnak mindössze két százaléka. A felperes állítása szerint – arra hivatkozással, hogy a vizsgafeltételek között nem szerepelt a fogyatékos pályázók számára biztosítandó kedvezmény – nem engedték meg, hogy a vizsgafeladatot számítógéppel írja, és kérése ellenére hosszabb időt sem biztosítottak számára.
   A felperes előadja, hogy a fogyatékosságából adódó nehézségek miatt esélye sem volt a vizsgán a megadott időn belül minden kérdést elolvasni, és a helyes válaszokat megjelölni. Azt állítja, hogy bekerült volna az első 180 jelölt közé, és így részt vehetett volna a versenyvizsga második fordulóján, ha megkapta volna a szükséges kedvezményt. Ezért annak megállapítását kéri, hogy a kért kedvezményt jogellenesen tagadták meg tőle.